Det er et enigt ansættelsesudvalg, der står bag indstillingen. Jes Lunde, der er 54 år, kommer fra en stilling som direktør for Jammerbugt Kommunes Børne & Familie Forvaltning. Han har inden da været direktør for Teknik og Miljø i det daværende Nordjyllands Amt og direktør i Miljøcenter Aalborg. -Vi ser frem til at udnytte Jes Lundes store faglige og menneskelige kvalifikationer til gavn for dels det fagområde, som han får direktøransvaret for, men ikke mindst i forhold til det tværgående helhedssyn, som vi prioriterer højt i vores kommune, siger Borgmester Lars Møller om den nye direktør. Jes Lunde tiltræder som direktør den 1. maj.

Opsummering:
Frederikshavn Byråd har besluttet at ansætte Jes Lunde som ny direktør med ansvar for social- sundhed og velfærdsteknologi.